Upravni odjel za graditeljstvo, infrastrukturu i zaštitu okoliša Brodsko-posavske županije, kao koordinator provedbe javne rasprave, temeljem članaka 160., 162. i 163. Zakona o zaštiti okoliša („Narodne novine“, br. 80/13, 153/13, 78/15, 12/18 i 118/18), članaka 17. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, br. 64/08), te Odluke Ministarstva gospodarstva i održivog razvoja, Uprave za procjenu utjecaja na okoliš i održivo gospodarenje otpadom (Klasa: UP/I-351-03/19-08/43, Urbroj: 517-05-1-1-21-26, od 6. listopada 2021. god.), objavljuje početak

**J A V N E R A S P R A V E**

u postupku procjene utjecaja na okoliš **poboljšanja plovnosti rijeke Save za dionicu od rkm 329+000 do rkm 315+000 i od rkm 312+200 do rkm 300+000,**

**Brodsko-posavska županija**

I.

Studija o utjecaju na okoliš poboljšanja plovnosti rijeke Save za dionicu od rkm 329+000 do rkm 315+000 i od rkm 312+200 do rkm 300+000, Brodsko-posavska županija (u daljnjem tekstu: Studija), nositelja zahvata: Ministarstvo mora, prometa i infrastrukture, Prisavlje 14, Zagreb, upućuje se na javnu raspravu u trajanju od trideset (30) dana.

II.

Javna rasprava i javni uvid u cjelokupnu dokumentaciju Studije, provoditi će se **od 3. studenog do 3. prosinca 2021. god.,** svakog radnog dana od 8,00 do 14,00 sati, u službenim prostorijama: - Brodsko-posavske županija, Trg pobjede 26a, Slavonski Brod,

- Općina Oprisavci, Oprisavci 68, Oprisavci,

- Općina Sikirevci, Ljudevita Gaja 12, Sikirevci,

- Općina Slavonski Šamac, Kralja Zvonimira 63, Slavonski Šamac,

- Općina Velika Kopanica, Vladimira Nazora 1, Velika Kopanica.

Na mjestima javnog uvida će biti izložena jedna cjelovita i jedan ne-tehnički sažetak Studije.

Javno izlaganje sa nazočnim predstavnicima nositelja zahvata i ovlaštenika, na kojem će se raspravljati i neposredno odgovarati na postavljena pitanja nazočne javnosti i zainteresirane javnosti, održati će se dana **23. studenog 2021. god. (utorak) u 11,00** sati u prostorijama Općine Slavonski Šamac u Slavonskom Šamcu, Kralja Zvonimira 63.

III.

Mišljenja, primjedbe i prijedlozi javnosti i zainteresirane javnosti o Studiji, mogu se upisati u knjigu primjedbi koja će bit dostupna na mjestu javne rasprave ili se mogu dostaviti pisano, poštom ili osobno, za vrijeme trajanja javne rasprave, zaključno sa 3. prosinca 2021. godine, s naznakom: „Studija – plovnost Save “, na adresu:

Brodsko-posavska županija, Upravni odjel za graditeljstvo, infrastrukturu i zaštitu okoliša,

Petra Krešimira IV. br. 1, 35000 Slavonski Brod.

Primjedbe i prijedlozi koji ne budu dostavljeni u roku i nisu čitko napisani, neće se uzeti u obzir u pripremi izvješća o javnoj raspravi.

IV.

Obavijest javnosti i zainteresiranoj javnosti, objavljuje se u „Večernjem listu“, na oglasnim pločama i internetskim stranicama Brodsko-posavske županije te općina Oprisavci, Sikirevci, Slavonski Šamac i Velika Kopanica, a s danom početka javne rasprave i na internetskim stranicama Ministarstva gospodarstva i održivog razvoja, gdje će biti objavljena i cjelovita Studija.

Vezano za trenutnu epidemiju COVID-19 virusa u Republici Hrvatskoj, provedba javnog uvida i javnog izlaganja će se provoditi sukladno važećim epidemiološkim preporukama.

KLASA: 351-03/21-01/16

URBROJ: 2178/1-03-02/5-21-02

Slavonski Brod, 25. listopada 2021. godine

**BRODSKO-POSAVSKA ŽUPANIJA**

UPRAVNI ODJEL ZA GRADITELJSTVO, INFRASTRUKTURU I ZAŠTITU OKOLIŠA